
KĖDAINIŲ RAJONO SAVIVALDYBĖS TARYBA

SPRENDIMAS
[bookmark: _GoBack]DĖL KĖDAINIŲ R. KRAKIŲ MIKALOJAUS KATKAUS GIMNAZIJOS NUOSTATŲ PATVIRTINIMO

2021 m. liepos 16 d. Nr. TS-151
Kėdainiai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos biudžetinių įstaigų įstatymo 4 straipsnio 3 dalies 1 punktu ir 6 straipsnio 2 dalimi, Lietuvos Respublikos švietimo įstatymo 43 straipsnio 3 ir 4 dalimis, Nuostatų, įstatų ar statutų įforminimo reikalavimais, patvirtintais Lietuvos Respublikos švietimo, mokslo ir sporto ministro 2011 m. birželio 29 d. įsakymu Nr. V-1164 „Dėl Nuostatų, įstatų ar statutų įforminimo reikalavimų patvirtinimo“, Kėdainių rajono savivaldybės taryba n u s p r e n d ž i a:
1. Patvirtinti Kėdainių r. Krakių Mikalojaus Katkaus gimnazijos nuostatus (pridedama).
2. Įgalioti Kėdainių r. Krakių Mikalojaus Katkaus gimnazijos direktorių pasirašyti Kėdainių r. Krakių Mikalojaus Katkaus gimnazijos nuostatus, pateikti juos Juridinių asmenų registro tvarkytojui ir atlikti kitus su šiuo pavedimu susijusius veiksmus.
3. Nustatyti, kad šio sprendimo 1 punkte nurodyti nuostatai įsigalioja nuo jų įregistravimo Juridinių asmenų registre dienos.
4. Pripažinti netekusiais galios:
4.1. Kėdainių rajono savivaldybės tarybos 2014 m. balandžio 25 d. sprendimą Nr. TS-84 „Dėl Kėdainių r. Krakių Mikalojaus Katkaus gimnazijos nuostatų tvirtinimo“ su visais pakeitimais ir papildymais įregistravus 1 punkte nurodytus nuostatus Juridinių asmenų registre;
4.2. Kėdainių rajono savivaldybės tarybos 2007 m. sausio 26 d. sprendimą Nr. TS-15 „Dėl Kėdainių rajono Krakių Mikalojaus vidurinės mokyklos tipo pakeitimo ir gimnazijos nuostatų patvirtinimo“ su visais pakeitimais ir papildymais.



Savivaldybės meras				                     Valentinas Tamulis
















			PATVIRTINTA
			Kėdainių rajono savivaldybės tarybos 
			2021 m. liepos 16 d. sprendimu Nr. TS-151

KĖDAINIŲ R. KRAKIŲ MIKALOJAUS KATKAUS
GIMNAZIJOS NUOSTATAI

I SKYRIUS
BENDROSIOS NUOSTATOS

1. Kėdainių r. Krakių Mikalojaus Katkaus gimnazijos nuostatai (toliau – Nuostatai) reglamentuoja Kėdainių r. Krakių Mikalojaus Katkaus gimnazijos (toliau – Gimnazija) teisinę formą, priklausomybę, savininką, jo teises ir pareigas įgyvendinančią instituciją, Gimnazijos buveinę, grupę ir tipą, pagrindinę paskirtį, mokymo kalbą, mokymosi formas ir mokymo proceso organizavimo būdus, vykdomas švietimo programas, veiklos teisinį pagrindą, veiklos sritį, rūšis, tikslą, uždavinius, funkcijas, mokymosi pasiekimus įteisinančių dokumentų išdavimą, Gimnazijos teises ir pareigas, veiklos organizavimą ir valdymą, Gimnazijos bendruomenes narių teises, pareigas ir atsakomybę, savivaldą, darbuotojų priėmimą į darbą, jų darbo apmokėjimo tvarką ir atestaciją, Gimnazijos turtą ir lėšų šaltinius, jų naudojimo tvarką ir finansinės veiklos kontrolę, Gimnazijos veiklos priežiūrą, informacijos viešo paskelbimo ir visuomenės informavimo, reorganizavimo, pertvarkymo, struktūros pertvarkymo ar likvidavimo tvarką.
2. Oficialusis Gimnazijos pavadinimas – Kėdainių r. Krakių Mikalojaus Katkaus gimnazija, trumpasis pavadinimas – Krakių gimnazija. Gimnazija įregistruota Juridinių asmenų registre, kodas 191019634.
3. Gimnazijos istorija. Švietimo ministerijos 1940 m. rugsėjo 21 d. įsakymu B Nr. 96 Krakėse pradėjo veiklą valstybinė mišri progimnazija, kuri nuo 1945 m. vadinama vidurine mokykla. Lietuvos TSR švietimo ministro 1974 m. balandžio 17 d. įsakymu Nr. 79 Krakių vidurinei mokyklai suteiktas visuomenės ir kultūros veikėjo Mikalojaus Katkaus vardas. Kėdainių rajono savivaldybės 2007 m. gegužės 25 d. sprendimu Nr. TS-164 mokyklai suteiktas gimnazijos statusas ir pavadinta Kėdainių r. Krakių Mikalojaus Katkaus gimnazija.
4. Teisinė forma – biudžetinė įstaiga.
5. Priklausomybė –savivaldybės mokykla.
6. Savininkas – Kėdainių rajono savivaldybė, kodas 111103885, adresas – J. Basanavičiaus g. 36, LT-57288 Kėdainiai.
7. Savininko teises ir pareigas įgyvendinanti institucija – Kėdainių rajono savivaldybės taryba, kuri vykdo Lietuvos Respublikos biudžetinių įstaigų, Lietuvos Respublikos švietimo ir kituose įstatymuose bei šiuose Nuostatuose jos kompetencijai priskirtus įgaliojimus.
8. Gimnazijos buveinė – Kauno g. 22, LT-58251 Krakės, Kėdainių rajono savivaldybė.
9. Grupė – bendrojo ugdymo mokykla.
10. Tipas – gimnazija.
11. Pagrindinė paskirtis – gimnazijos tipo gimnazija visų amžiaus tarpsnių vaikams.
12. Mokymo kalba – lietuvių kalba.
13. Mokymosi formos:
13.1. grupinio mokymosi;
13.2. pavienio mokymosi.
14. Mokymo proceso organizavimo būdai:
14.1. grupinio mokymosi forma įgyvendinama kasdieniu būdu;
14.2. grupinio mokymosi forma įgyvendinama nuotoliniu būdu;
14.3. grupinio mokymosi forma įgyvendinama mišriuoju būdu;
14.4. grupinio mokymosi forma įgyvendinama hibridiniu būdu;
14.5. pavienio mokymosi forma įgyvendinama savarankišku būdu;
14.6. pavienio mokymosi forma įgyvendinama nuotoliniu būdu.
15. Vykdomos švietimo programos:
15.1. ikimokyklinio ugdymo;
15.2. priešmokyklinio ugdymo;
15.3. pradinio ugdymo;
15.4. pagrindinio ugdymo;
15.5. vidurinio ugdymo;
15.6. neformaliojo vaikų švietimo;
15.7. prevencinės;
15.8. tikslinės socialinės ir švietimo;
15.9. kitos švietimo programos mokiniams, turintiems specialiųjų ugdymosi poreikių.
16. Išduodami mokymosi pasiekimus įteisinantys dokumentai:
16.1.  pradinio ugdymo pasiekimų pažymėjimas;
16.2.  pradinio išsilavinimo pažymėjimas;
16.3.  pagrindinio ugdymo pasiekimų pažymėjimas;
16.4.  pagrindinio išsilavinimo pažymėjimas;
16.5.  vidurinio ugdymo pasiekimų pažymėjimas;
16.6. brandos atestatas ir jo priedas;
16.7.  mokymosi pasiekimų pažymėjimas;
16.8.  pažymėjimas.
17. Gimnazija turi tris skyrius:
17.1. oficialusis skyriaus pavadinimas – Kėdainių r. Krakių Mikalojaus Katkaus gimnazijos skyrius-Pajieslio daugiafunkcis centras, trumpasis pavadinimas – Pajieslio skyrius (toliau – Pajieslio skyrius):
17.1.1. Pajieslio skyriaus įsteigimo data – 2014 m. balandžio mėn. 25 d.;
17.1.2. buveinė – Ateities g. 2, Pajieslio k., Krakių sen., LT-58238 Kėdainių rajono savivaldybė;
17.1.3. mokymo kalba – lietuvių kalba;
17.1.4. mokymosi formos:
17.1.4.1. grupinio mokymosi;
17.1.4.2. pavienio mokymosi;
17.1.5. mokymo proceso organizavimo būdai:
17.1.5.1.  grupinio mokymosi forma įgyvendinama kasdieniu būdu;
17.1.5.2.  grupinio mokymosi forma įgyvendinama nuotoliniu būdu;
17.1.5.3.  grupinio mokymosi forma įgyvendinama mišriuoju būdu;
17.1.5.4.  grupinio mokymosi forma įgyvendinama hibridiniu būdu;
17.1.5.5.  pavienio mokymosi forma įgyvendinama savarankišku būdu;
17.1.5.6.  pavienio mokymosi forma įgyvendinama nuotoliniu būdu;
17.1.6. vykdomos švietimo programos:
17.1.6.1. ikimokyklinio ugdymo;
17.1.6.2.  priešmokyklinio ugdymo;
17.1.6.3.  pradinio ugdymo;
17.1.6.4.  neformaliojo vaikų švietimo;
17.2. oficialusis skyriaus pavadinimas – Kėdainių r. Krakių Mikalojaus Katkaus gimnazijos Meironiškių skyrius, trumpasis pavadinimas – Meironiškių skyrius (toliau – Meironiškių skyrius):
17.2.1. Meironiškių skyriaus įsteigimo data – 2004 m. rugsėjo mėn. 1 d.;
17.2.2. buveinė – Saulėtekio g. 7, Meironiškių k., Krakių sen., LT-58255 Kėdainių rajono savivaldybė;
17.2.3. mokymo kalba – lietuvių kalba;
17.2.4. mokymosi formos:
17.2.4.1.  grupinio mokymosi;
17.2.4.2.  pavienio mokymosi;
17.2.5. mokymo proceso organizavimo būdai:
17.2.5.1.  grupinio mokymosi forma įgyvendinama kasdieniu būdu;
17.2.5.2.  grupinio mokymosi forma įgyvendinama nuotoliniu būdu;
17.2.5.3.  grupinio mokymosi forma įgyvendinama mišriuoju būdu;
17.2.5.4.  grupinio mokymosi forma įgyvendinama hibridiniu būdu;
17.2.5.5.  pavienio mokymosi forma įgyvendinama savarankišku būdu;
17.2.5.6.  pavienio mokymosi forma įgyvendinama nuotoliniu būdu;
17.2.6. vykdomos švietimo programos:
17.2.6.1.  ikimokyklinio ugdymo;
17.2.6.2.  priešmokyklinio ugdymo;
17.2.6.3.  pradinio ugdymo;
17.2.6.4.  neformaliojo vaikų švietimo;
17.3. oficialusis skyriaus pavadinimas – Kėdainių r. Krakių Mikalojaus Katkaus gimnazijos „Bitutės“ skyrius, trumpasis pavadinimas – „Bitutės“ skyrius (toliau – „Bitutės“ skyrius):
17.3.1. „Bitutės“ skyriaus įsteigimo data – 2013 m. rugsėjo 1 d.;
17.3.2. buveinė – Lauko g. 7, Krakės, LT-58251 Kėdainių rajono savivaldybė;
17.3.3. mokymo kalba – lietuvių kalba;
17.3.4. mokymosi formos:
17.3.4.1.  grupinio mokymosi;
17.3.4.2.  pavienio mokymosi;
17.3.5. mokymo proceso organizavimo būdai:
17.3.5.1.  grupinio mokymosi forma įgyvendinama kasdieniu būdu;
17.3.5.2.  grupinio mokymosi forma įgyvendinama nuotoliniu būdu;
17.3.5.3.  grupinio mokymosi forma įgyvendinama mišriuoju būdu;
17.3.5.4.  grupinio mokymosi forma įgyvendinama hibridiniu būdu;
17.3.5.5.  pavienio mokymosi forma įgyvendinama savarankišku būdu;
17.3.5.6.  pavienio mokymosi forma įgyvendinama nuotoliniu būdu;
17.3.6. vykdomos švietimo programos:
17.3.6.1.  ikimokyklinio ugdymo;
17.3.6.2.  priešmokyklinio ugdymo;
17.3.6.3.  neformaliojo vaikų švietimo.
18. Gimnazija yra viešasis juridinis asmuo, turintis antspaudą su Kėdainių rajono savivaldybės herbu ir Gimnazijos pavadinimu, atributiką, atsiskaitomąją ir kitas sąskaitas Lietuvos Respublikos įregistruotuose bankuose.
19. Gimnazija savo veiklą grindžia Lietuvos Respublikos Konstitucija, Lietuvos Respublikos įstatymais, Lietuvos Respublikos Vyriausybės nutarimais, Lietuvos Respublikos švietimo, sporto ir mokslo ministro įsakymais, kitais teisės aktais ir šiais Nuostatais.

II SKYRIUS
GIMNAZIJOS VEIKLOS SRITIS IR RŪŠYS, TIKSLAS, UŽDAVINIAI, FUNKCIJOS, MOKYMOSI PASIEKIMUS ĮTEISINANČIŲ DOKUMENTŲ IŠDAVIMAS

20. Veiklos sritis – švietimas.
21. Švietimo veiklos rūšys:
21.1. pagrindinės švietimo veiklos rūšys:
21.1.1. pradinis ugdymas;
21.1.2. pagrindinis ugdymas;
21.1.3. vidurinis ugdymas;
21.2. kitos švietimo veiklos rūšys: 
21.2.1. ikimokyklinis ugdymas;
21.2.2. priešmokyklinis ugdymas;
21.2.3. kultūrinis švietimas;
21.2.4. sportinis ir rekreacinis švietimas;
21.2.5. kitas, niekur nepriskirtas, švietimas;
21.2.6. švietimui būdingų paslaugų veikla;
21.2.7. vaikų poilsio stovyklų veikla;
21.2.8. neformalusis vaikų švietimas.
22. Kitos ne švietimo veiklos rūšys:
22.1. bibliotekų, archyvų, muziejų ir kita kultūrinė veikla;
22.2. sportinė veikla, pramogų ir poilsio organizavimo veikla;
22.3. kitų maitinimo paslaugų teikimas;
22.4. nuosavo arba nuomojamo nekilnojamojo turto nuoma, eksploatavimas.
23. Gimnazijos veiklos tikslas – ugdyti asmens bendrąsias ir esmines dalykines kompetencijas, plėtoti dvasines ir fizines asmens galias, kurios būtinos tolesniam mokymuisi ir savarankiškam gyvenimui.
24. Gimnazijos veiklos uždaviniai:
24.1. užtikrinti kokybišką pradinį, pagrindinį ir vidurinį ugdymą;
24.2. teikti neformalųjį ugdymą, puoselėjant ir plėtojant vaiko individualybę;
24.3. siekti mokinių asmeninės pažangos, gebėjimo atsakingai mokytis ir aktyviai, savarankiškai veikti įgyjant žinių ir išsiugdant bendruosius gebėjimus bei kompetencijas;
24.4. ugdyti mokinių bendravimo, bendradarbiavimo ir komandinio darbo įgūdžius;
24.5. teikti mokiniams pedagoginę, specialiąją pedagoginę, specialiąją, psichologinę ir socialinę pagalbą;
24.6. sudaryti sąlygas ugdytis saugioje ir sveikatą stiprinančioje aplinkoje;
24.7. plėtoti tautinę ir pilietinę brandą.
25. Gimnazijos funkcijos:
25.1. formuoja, konkretina, individualizuoja, diferencijuoja ir įgyvendina ugdymo turinį, vadovaudamasi Lietuvos Respublikos švietimo, mokslo ir sporto ministro tvirtinamomis Bendrosiomis programomis ir Bendraisiais ugdymo planais, atsižvelgdama į Gimnazijos mokinių, mokytojų, tėvų (globėjų, rūpintojų), sociokultūrinės aplinkos poreikius ir interesus;
25.2. vykdo ikimokyklinio, priešmokyklinio, pradinio, pagrindinio ugdymo programas ir akredituotą vidurinio ugdymo programą;
25.3. rengia ir vykdo dalykų ugdymo, pasirenkamųjų dalykų, modulių, integruotų dalykų, neformaliojo švietimo, projektų vykdymo programas, neformalųjį švietimą integruoja su bendruoju ugdymu, atsižvelgdama į mokinių poreikius ir Gimnazijos galimybes;
25.4. rengia pritaikytas ir individualizuotas pradinio, pagrindinio ir vidurinio ugdymo programas, neformaliojo vaikų švietimo programas;
25.5. organizuoja ir vykdo pagrindinio ugdymo pasiekimų patikrinimą ir brandos egzaminus Lietuvos Respublikos švietimo, mokslo ir sporto ministro nustatyta tvarka;
25.6. sudaro mokymo sutartis ir vykdo jose sutartus įsipareigojimus;
25.7. sudaro palankias sąlygas veikti mokinių ir jaunimo organizacijoms, skatinančioms mokinių dorinį, tautinį, pilietinį sąmoningumą, patriotizmą, puoselėjančioms kultūrinę, socialinę brandą, padedančioms tenkinti saviugdos ir saviraiškos poreikius;
25.8. teikia švietimo informacinę, psichologinę, socialinę pedagoginę, specialiąją pedagoginę ir specialiąją pagalbą, vykdo profesinį informavimą, konsultavimą ir orientavimą, mokinių sveikatos priežiūrą;
25.9. atlieka specialiųjų ugdymosi poreikių turinčių mokinių pirminį įvertinimą, teikia specialiąją pagalbą mokiniams Lietuvos Respublikos švietimo, mokslo ir sporto ministro nustatyta tvarka;
25.10. sudaro galimybes mokiniams mokytis namuose;
25.11. organizuoja tėvų (globėjų, rūpintojų) pageidavimu jų mokamas papildomas paslaugas (būrelius, stovyklas, ekskursijas ir kita) teisės aktų nustatyta tvarka;
25.12. sudaro sąlygas darbuotojams tobulinti kvalifikacinę ir profesines kompetencijas, dalintis gerąja darbo patirtimi bei teikia informacinę, ekspertinę, konsultacinę ir kvalifikacijos tobulinimo pagalbą;
25.13. kuria, turtina ugdymo turinio reikalavimams įgyvendinti reikiamą materialinę ir edukacinę aplinką;
25.14. organizuoja mokinių maitinimą Gimnazijoje teisės aktų nustatyta tvarka;
25.15. organizuoja mokinių vežimą į Gimnaziją ir iš jos į namus teisės aktų nustatyta tvarka;
25.16. viešai skelbia informaciją apie Gimnaziją teisės aktų nustatyta tvarka;
25.17. atlieka Gimnazijos veiklos kokybės įsivertinimą;
25.18. atlieka kitas įstatymų ir teisės aktų numatytas funkcijas;
26. Gimnazija išduoda mokymosi pasiekimus įteisinančius dokumentus Lietuvos Respublikos švietimo, mokslo ir sporto ministro nustatyta tvarka.

III SKYRIUS
GIMNAZIJOS TEISĖS IR PAREIGOS

27. Gimnazija, įgyvendindama jai pavestus tikslą ir uždavinius, atlikdama jai priskirtas funkcijas, turi teisę:
27.1. parinkti ugdymo(si) metodus, mokymosi formas ir mokymo proceso organizavimo būdus;
27.2. esant būtinybei, koreguoti pamokų ir pertraukų, neformaliojo švietimo užsiėmimų, mokinių atostogų laiką;
27.3. bendradarbiauti su fiziniais ir juridiniais asmenimis, turinčiais įtakos Gimnazijos veiklai;
27.4. sudaryti mokymo ir kitas sutartis;
27.5. įstatymų nustatyta tvarka jungtis į asociacijas ir dalyvauti jų veikloje;
27.6. inicijuoti, vykdyti ir dalyvauti Kėdainių rajono savivaldybės, šalies ir tarptautiniuose švietimo projektuose teisės aktų nustatyta tvarka;
27.7. gauti paramą Lietuvos Respublikos labdaros ir paramos įstatymo nustatyta tvarka;
27.8. reikalauti tinkamo finansinio aprūpinimo, užtikrinančio Gimnazijos tikslų ir uždavinių įgyvendinimą;
27.9. ginti Gimnazijos teises ir interesus teisės aktų nustatyta tvarka.
28. Gimnazija, įgyvendindama jai pavestus tikslus ir uždavinius, atlikdama jai priskirtas funkcijas, privalo:
28.1. užtikrinti sveiką, saugią, užkertančią kelią smurto, prievartos apraiškos ir žalingiems įpročiams aplinką;
28.2. teikti kokybišką išsilavinimą;
28.3. vykdyti patvirtintas ugdymo, mokymo ir švietimo programas;
28.4. palaikyti ryšius su vietos bendruomene;
28.5. užtikrinti mokymo sutarties bei kitų sutarčių sudarymą ir sutartų įsipareigojimų vykdymą;
28.6. sudaryti palankias veiklos sąlygas Gimnazijoje veikiančioms mokinių ir jaunimo organizacijoms;
28.7. užtikrinti Gimnazijos vaiko gerovės komisijos veiklą, įgyvendinant teisės aktų nustatytus reikalavimus.
29. Gimnazija gali turėti kitų Lietuvos Respublikos švietimo įstatymo nenustatytų teisių ir pareigų, jeigu jos neprieštarauja Lietuvos Respublikos įstatymams ir kitiems teisės aktams.

IV SKYRIUS
GIMNAZIJOS VEIKLOS ORGANIZAVIMAS IR VALDYMAS

30. Gimnazijos veikla organizuojama atsižvelgiant į:
30.1. Gimnazijos direktoriaus patvirtintą Gimnazijos strateginį planą, kuriam yra pritarusios Gimnazijos taryba ir Kėdainių rajono savivaldybės vykdomoji institucija ar jos įgaliotas asmuo;
30.2. Gimnazijos direktoriaus patvirtintą Gimnazijos metinį veiklos planą, kuriam yra pritarusi Gimnazijos taryba;
30.3. Gimnazijos direktoriaus patvirtintą Gimnazijos ugdymo planą ir Ikimokyklinio ugdymo programą, kuriems yra pritarusi Gimnazijos taryba ir Kėdainių rajono savivaldybės vykdomoji institucija ar jos įgaliotas asmuo;
30.4. kitus teisės aktus.
31. Gimnazijai vadovauja direktorius, skiriamas penkeriems metams į pareigas konkurso būdu ir atleidžiamas iš jų teisės aktų nustatyta tvarka; direktorius gali būti atšauktas jį į pareigas priimančio asmens sprendimu.
32. Direktorius pavaldus ir atskaitingas Kėdainių rajono savivaldybės merui.
33. Gimnazijos direktoriaus kompetencija organizuojant ir koordinuojant Gimnazijos veiklą:
33.1. nustato Gimnazijos tikslus, uždavinius, funkcijas, direktoriaus pavaduotojų, skyriaus vedėjų veiklos sritis, prižiūri jų veiklą;
33.2. nustato darbuotojams metines veiklos užduotis, siektinus rezultatus ir jų vertinimo rodiklius bei vertina darbuotojų kasmetinę veiklą pagal Gimnazijos nustatytą tvarką;
33.3. organizuoja ir koordinuoja Gimnazijos darbą, kad būtų įgyvendinti Gimnazijos tikslai, uždaviniai ir atliekamos nustatytos funkcijos;
33.4. vadovauja Gimnazijos strateginio plano, Gimnazijos metinio veiklos plano, švietimo programų rengimui, juos ir Gimnazijos ugdymo planą tvirtina, vadovauja jų vykdymui;
33.5. tvirtina skyrių nuostatus;
33.6. tvirtina Gimnazijos struktūrą teisės aktų nustatyta tvarka;
33.7. tvirtina darbuotojų pareigybių sąrašą, neviršydamas nustatyto didžiausio leistino pareigybių skaičiaus;
33.8. tvirtina Gimnazijos darbuotojų pareigybių aprašymus;
33.9. Lietuvos Respublikos darbo kodekso ir kitų teisės aktų nustatyta tvarka skiria, atleidžia, skatina darbuotojus bei skiria jiems drausmines nuobaudas, atlieka kitas su darbo santykiais susijusias funkcijas;
33.10. priima į Gimnaziją mokinius Kėdainių rajono savivaldybės tarybos nustatyta tvarka, sudaro mokymo sutartis teisės aktų nustatyta tvarka; priėmimo komisijos darbo reglamentas, posėdžių darbo laikas ir vieta viešinama Gimnazijos interneto svetainėje;
33.11. suderinęs su Gimnazijos taryba, tvirtina Gimnazijos darbo tvarkos ir vidaus tvarkos aprašus, kuriuose nustato mokinių ir darbuotojų teises, pareigas, atsakomybę, bendruomenės narių elgesio ir etikos normas;
33.12. sudaro mokiniams ir darbuotojams saugias ir sveikatai nekenksmingas ugdymo(si) ir darbo sąlygas;
33.13. inicijuoja Gimnazijos savivaldos institucijų sudarymą ir skatina jų veiklą;
33.14. bendradarbiauja su mokinių tėvais (globėjais, rūpintojais), pagalbą mokiniui, mokytojui ir gimnazijai teikiančiomis įstaigomis, teritorinėmis sveikatos, policijos, socialinių paslaugų įstaigomis, vaiko teisių apsaugos tarnybomis ir kitomis institucijomis, dirbančiomis vaiko teisių apsaugos srityje;
33.15. už mokinio elgesio normų pažeidimą gali skirti mokiniui drausmines auklėjamojo poveikio priemones, numatytas Vaiko teisių apsaugos pagrindų įstatyme;
33.16. Vaiko minimalios ir vidutinės priežiūros įstatymo nustatyta tvarka kreipiasi į Kėdainių rajono savivaldybės administracijos direktorių dėl minimalios ir vidutinės priežiūros priemonių vaikui skyrimo;
33.17. organizuoja mokytojų ir kitų pedagoginių darbuotojų metodinę veiklą, darbuotojų atestaciją teisės aktų nustatyta tvarka;
33.18. sudaro sąlygas darbuotojams tobulinti kvalifikaciją ir profesines kompetencijas;
33.19. organizuoja ir vykdo mokinių pasiekimų tyrimus ir patikrinimus, brandos egzaminus Lietuvos Respublikos švietimo, mokslo ir sporto ministro nustatyta tvarka;
33.20. ugdymo turinio formavimo ir ugdymo proceso organizavimo klausimais organizuoja mokytojų ir švietimo pagalbos mokiniui specialistų, kurių veikla susijusi su nagrinėjamu klausimu, pasitarimus;
33.21. analizuoja Gimnazijos veiklos ir valdymo išteklių būklę, užtikrina jų optimalų valdymą ir naudojimą;
33.22. inicijuoja Gimnazijos veiklos kokybės įsivertinimą;
33.23. leidžia įsakymus ir kontroliuoja jų vykdymą;
33.24. sudaro Gimnazijos vardu sutartis Gimnazijos funkcijoms atlikti;
33.25. organizuoja Gimnazijos dokumentų saugojimą ir valdymą teisės aktų nustatyta tvarka;
33.26. valdo, naudoja Gimnazijos turtą, lėšas ir jomis disponuoja teisės aktų nustatyta tvarka, vadovaudamasis visuomenės naudos, efektyvumo, racionalumo ir viešosios teisės principais;
33.27. atstovauja Gimnazijai kitose institucijose;
33.28. sudaro darbo grupes, metodines grupes ir komisijas;
33.29. kiekvienais metais teikia Gimnazijos bendruomenei ir Gimnazijos tarybai svarstyti bei viešai paskelbia švietimo įstaigos vadovo metų veiklos ataskaitą;
33.30. dalį savo funkcijų teisės aktų nustatyta tvarka gali pavesti atlikti direktoriaus pavaduotojams ugdymui;
33.31. nesant direktoriui Gimnazijoje, jį pavaduoja direktoriaus pavaduotojas ugdymui teisės aktų nustatyta tvarka;
33.32. vykdo kitas teisės aktuose ir pareigybės aprašyme nustatytas funkcijas.
34. Gimnazijos direktorius atsako už:
34.1. nustatytų tikslų ir uždavinių įgyvendinimą, Gimnazijos veiklos rezultatus;
34.2. Lietuvos Respublikos įstatymų ir kitų teisės aktų, šių Nuostatų laikymąsi, tinkamą funkcijų atlikimą;
34.3. demokratinį Gimnazijos valdymą, mokytojo etikos normų laikymąsi, skaidriai priimamus sprendimus, bendruomenės narių informavimą;
34.4. personalo kvalifikacijos ir profesinių kompetencijų tobulinimą;
34.5. sveiką, saugią, užkertančią kelią bet kokioms smurto, prievartos apraiškoms ir žalingiems įpročiams aplinką;
34.6. gerą ir veiksmingą vaiko minimalios ir vidutinės priežiūros priemonių įgyvendinimą;
34.7. už gimnazijos buhalterinės apskaitos organizavimą, teisingos, tikslios ir išsamios informacijos apie ūkinius įvykius ir ūkines operacijas pateikimą laiku buhalterinės apskaitos tvarkytojui;
34.8. asmens duomenų teisinę apsaugą, teikiamų ataskaitų rinkinių ir statistinių ataskaitų teisingumą teisės aktų nustatyta tvarka;
34.9. už savininko sprendimų įgyvendinimą.
35. Direkcijos taryba – nuolat veikianti grupė, kuriai vadovauja direktorius. Ją sudaro Gimnazijos direktorius, jo pavaduotojai, skyrių vedėjai, socialinis pedagogas, vyriausiasis buhalteris, neformaliojo švietimo organizatorius, administratorius ir ūkvedys.
36. Gali būti organizuojami išplėstiniai direkcijos tarybos posėdžiai. Juose gali dalyvauti mokytojai, švietimo pagalbą teikiantys specialistai, kiti tiesiogiai ugdymo procese dalyvaujantys asmenys.
37. Direkcijos posėdžius inicijuoja Gimnazijos direktorius pagal poreikį, ne rečiau kaip kartą per mėnesį.
38. Direkcijos tarybos nutarimai priimami dalyvaujančių tarybos narių balsų dauguma.
39. Direkcijos tarybos funkcijos:
39.1. rengia siūlymus ugdymo(si) procesui tobulinti;
39.2. svarsto Gimnazijos veiklą reglamentuojančių dokumentų, ugdymo planų, programų projektus ir teikia siūlymų dėl jų.
40. Gimnazijoje veikia metodinė taryba ir metodinės grupės:
40.1. metodinė taryba savo veiklą grindžia Lietuvos Respublikos švietimo įstatymu, Lietuvos Respublikos švietimo, mokslo ir sporto ministro patvirtintais teisės aktais bei Gimnazijos direktoriaus patvirtintais nuostatais;
40.2. metodinę tarybą sudaro ugdymo sričių metodinių grupių pirmininkai. Metodinei tarybai vadovauja tarybos narių išrinktas pirmininkas. Jos veiklą koordinuoja direktoriaus pavaduotojas ugdymui arba skyriaus vedėjas. Metodinė taryba dirba pagal direktoriaus patvirtintą veiklos planą;
40.3. metodinė taryba nustato mokytojų metodinės veiklos prioritetus, organizuoja ir koordinuoja Gimnazijoje veikiančių metodinių grupių veiklą, nagrinėja mokytojų kvalifikacijos ir profesinių kompetencijų tobulinimo poreikius ir nustato jos prioritetus, inicijuoja pedagoginių inovacijų diegimą Gimnazijoje, pedagoginės veiklos patirties sklaidą, derina ilgalaikius dalykų planus, teikia siūlymus metodinėms grupėms, Gimnazijos administracijai, Gimnazijos tarybai dėl ugdymo turinio formavimo ir jo įgyvendinimo organizavimo tobulinimo, veiklos planavimo ir ugdymo(si) proceso organizavimo, kitais aktualiais ugdymo(si) klausimais;
40.4. metodines grupes sudaro visi mokytojai, susibūrę pagal sritį (-is) ar dalyką (-us). Metodinei grupei vadovauja grupės narių išrinktas pirmininkas. Metodinių grupių veiklą organizuoja ir koordinuoja direktoriaus pavaduotoja ugdymui;
40.5. metodinės grupės nagrinėja dalykų ugdymo programas, aptaria mokomųjų dalykų ilgalaikius planus, analizuoja mokinių ugdymo sėkmingumą ir pasiekimus, konsultuoja dėl pedagoginių problemų sprendimo ir darbo metodikų, teikia siūlymų Gimnazijos metodinei tarybai, administracijai, mokytojų tarybai, skleidžia pedagoginę patirtį Gimnazijoje, rajono savivaldybėje ir respublikoje, rengia ir įgyvendina projektus, metodines priemones ir mokymo priemones, dalyvauja Gimnazijos įsivertinimo procesuose.

41. Gimnazijos savivalda grindžiama šalies švietimo tikslais, Gimnazijoje vykdomomis švietimo programomis ir susiklosčiusiomis tradicijomis.
42. Gimnazijos savivaldos institucijos kolegialiai svarsto Gimnazijos veiklos ir finansavimo klausimus ir pagal kompetenciją, apibrėžtą šiuose nuostatuose, priima sprendimus bei daro įtaką Gimnazijos direktoriaus priimamiems sprendimams, atlieka visuomeninę Gimnazijos valdymo priežiūrą.
43. Gimnazijoje veikia šios savivaldos institucijos:
43.1. Gimnazijos taryba;
43.2. mokytojų taryba; 
43.3. mokinių taryba;
43.4. klasės taryba;
43.5. tėvų komitetas;
43.6. skyrių tėvų komitetai.
44. Gimnazijos taryba yra aukščiausia Gimnazijos savivaldos institucija. Gimnazijos taryba telkia Gimnazijos mokinių, pedagogų, tėvų (globėjų, rūpintojų) bendruomenę, vietos bendruomenę demokratiniam Gimnazijos valdymui, padeda spręsti Gimnazijos aktualius klausimus, direktoriui atstovauti teisėtiems Gimnazijos interesams.
45. [bookmark: _Hlk76563760]Gimnazijos taryba sudaroma iš 3 gimnazijoje nedirbančių mokinių tėvų (globėjų, rūpintojų), 3 pedagogų, 3 mokinių ir 1 vietos bendruomenės atstovo. Gimnazijos tarybos narių skaičių ir veiklos kadencijos trukmę reglamentuoja Gimnazijos tarybos nuostatai. Į Gimnazijos tarybą tėvus (globėjus, rūpintojus) renka Gimnazijos ir skyrių tėvų komitetai, pedagogus – mokytojų taryba, mokinius – mokinių taryba; vietos bendruomenės atstovą siūlo Gimnazijos direktorius. Gimnazijos tarybos nariu gali būti ne daugiau nei dvi kadencijas iš eilės.
46. Gimnazijos tarybos nariu negali būti Gimnazijos direktorius, valstybės politikai, politinio (asmeninio) pasitikėjimo valstybės tarnautojai. Gimnazijos direktorius Gimnazijos tarybos posėdžiuose gali dalyvauti kviestinio bendruomenės nario teisėmis.
47. Gimnazijos taryba renkama dvejiems metams, jos veiklą reglamentuoja Gimnazijos tarybos nuostatai, patvirtinti direktoriaus.
48. Nutrūkus Gimnazijos tarybos nario įgaliojimams pirma laiko, naujas Tarybos narys renkamas (per 1 mėn.) vadovaujantis šių Nuostatų 45 punktu.
49. Gimnazijos tarybos posėdžiai kviečiami ne rečiau kaip du kartus per metus. Posėdis teisėtas, jei jame dalyvauja ne mažiau kaip du trečdaliai narių. Nutarimai priimami posėdyje dalyvaujančių balsų dauguma.
50. Gimnazijos tarybai vadovauja pirmininkas, išrinktas atviru balsavimu Gimnazijos tarybos posėdyje.
51. Gimnazijos tarybos kompetencija:
51.1. teikia siūlymus dėl Gimnazijos strateginių tikslų, uždavinių ir jų įgyvendinimo priemonių;
51.2. pritaria Gimnazijos strateginiam planui, metiniam veiklos planui, ugdymo planui, Gimnazijos darbo ir vidaus tvarkos taisyklėms, kitiems Gimnazijos veiklą reglamentuojantiems dokumentams, teikiamiems Gimnazijos direktoriaus;
51.3. teikia siūlymus Gimnazijos direktoriui dėl Gimnazijos Nuostatų pakeitimo ir (ar) papildymo, Gimnazijos vidaus struktūros tobulinimo;
51.4. pasirenka Gimnazijos veiklos įsivertinimo sritis, atlikimo metodiką, analizuoja įsivertinimo rezultatus ir priima sprendimus dėl veiklos tobulinimo;
51.5. kiekvienais metais vertina Gimnazijos direktoriaus metų veiklos ataskaitą ir teikia savo sprendimą dėl ataskaitos Kėdainių rajono savivaldybės merui, o Gimnazijos direktoriui teikia siūlymus dėl Gimnazijos veiklos tobulinimo;
51.6. teikia siūlymus Kėdainių rajono savivaldybės tarybai dėl Gimnazijos materialinio aprūpinimo, veiklos tobulinimo;
51.7. svarsto mokytojų metodinės tarybos, mokinių ir tėvų (globėjų, rūpintojų) savivaldos institucijų ar Gimnazijos bendruomenės narių iniciatyvas ir teikia siūlymus Gimnazijos direktoriui;
51.8. teikia siūlymus dėl Gimnazijos darbo tobulinimo, saugių ugdymo(si) ir darbo sąlygų sudarymo, talkina formuojant Gimnazijos materialinius, finansinius ir intelektinius išteklius;
51.9. aptaria siūlymus dėl vadovėlių užsakymo, neformaliojo švietimo organizavimo principus;
51.10. svarsto Gimnazijos direktoriaus teikiamus klausimus.
52. Gimnazijos tarybos nutarimai yra teisėti, jei jie neprieštarauja Lietuvos Respublikos įstatymams ir kitiems teisės aktams.
53. Gimnazijos savininko teises ir pareigas įgyvendinančiai institucijai, švietimo priežiūrą vykdančioms institucijoms nustačius, kad Gimnazijos tarybos priimti sprendimai prieštarauja įstatymams, iš naujo klausimą svarstyti Gimnazijos tarybai atsisakius, ginčas sprendžiamas įstatymų nustatyta tvarka.
54. Gimnazijos taryba dirba pagal parengtą metinį veiklos planą ir už savo veiklą vieną kartą per metus atsiskaito ją rinkusiems Gimnazijos bendruomenės nariams.
55. Mokytojų taryba – nuolat veikianti Gimnazijos savivaldos institucija mokytojų profesiniams ir bendriesiems ugdymo klausimams spręsti.
56. [bookmark: _Hlk75848993]Mokytojų tarybą sudaro Gimnazijos direktoriaus pavaduotojai ugdymui, skyrių vedėjai, visi Gimnazijoje ir jos skyriuose dirbantys mokytojai, švietimo pagalbos specialistai ir kiti tiesiogiai ugdymo procese dalyvaujantys asmenys.
57. Mokytojų tarybai vadovauja balsų dauguma išrinktas Mokytojų tarybos narys. Mokytojų tarybos pirmininkas ir jo pavaduotojas renkamas trejiems metams.
58. Mokytojų tarybos posėdžius šaukia Mokytojų tarybos pirmininkas, jam nesant – jo pavaduotojas. Posėdis yra teisėtas, jei jame dalyvauja ne mažiau kaip du trečdaliai mokytojų tarybos narių. Nutarimai priimami posėdyje dalyvavusių narių balsų dauguma.
59. Mokytojų taryba svarsto ir priima nutarimus teisės aktų nustatytais ir Gimnazijos direktoriaus teikiamais klausimais:
59.1. aptaria praktinius švietimo, jo kaitos įgyvendinimo klausimus, svarsto mokinių ugdymo(si) rezultatus, pedagoginės veiklos tobulinimo būdus;
59.2. diskutuoja dėl Gimnazijos strateginio plano, Gimnazijos metinio plano, aptaria Gimnazijos ugdymo plano, Bendrųjų programų įgyvendinimą;
59.3. kartu su Gimnazijos pagalbos mokiniui specialistais, sveikatos priežiūros specialistais aptaria mokinių sveikatos, saugos darbe, ugdymo(si), poilsio ir mitybos klausimus;
59.4. aptaria ir vykdo bendrąją mokinių pažangos ir pasiekimų vertinimo informacijos rinkimo, fiksavimo ir panaudojimo tvarką, apibrėžtą Gimnazijos tarybos patvirtintame Mokinių, besimokančių pagal pradinio, pagrindinio ir vidurinio ugdymo programas, pažangos ir pasiekimų vertinimo tvarkos apraše.
60. Mokytojų tarybos dokumentus pagal dokumentacijos planą ir dokumentų tvarkymo taisykles tvarko mokytojų tarybos sekretorius, išrinktas iš mokytojų tarybos narių atviru balsavimu balsų dauguma.
61. Į mokytojų tarybos posėdžius gali būti kviečiami ir kitų Gimnazijos savivaldos institucijų atstovai, kiti asmenys. Jie turi patariamojo balso teisę.
62. Mokytojų tarybos kompetencija:
62.1. inicijuoja Gimnazijos kaitos procesus;
62.2. formuluoja ir koreguoja veiklos tikslus ir uždavinius;
62.3. dalyvauja planuojant Gimnazijos veiklą;
62.4. svarsto mokymo programų įgyvendinimą, ugdymo(si) rezultatus, analizuoja nepažangumo ir pamokų nelankymo priežastis;
62.5. aptaria švietimo raidos įgyvendinimo ir pedagoginės veiklos tobulinimo būdus, mokytojų pedagoginės ir dalykinės kompetencijos ugdymo galimybes;
62.6. priima nutarimus vadovaudamasi Lietuvos Respublikos švietimo, mokslo ir sporto ministro patvirtintais Bendraisiais ugdymo planais ir kitais teisės aktais;
62.7. priima sprendimus dėl mokinių kėlimo į aukštesnę klasę;
62.8. atviru balsavimu renka atstovus į Gimnazijos tarybą;
62.9. svarsto neformaliojo vaikų švietimo organizavimą;
62.10. teikia Gimnazijos direktoriui, atestacijos komisijai pasiūlymų dėl mokytojų kvalifikacijos tobulinimo;
62.11. analizuoja, kaip Gimnazija vykdo veiklos ir ugdymo programas;
62.12. svarsto ir teikia Gimnazijos tarybai pritarti ugdymo planą, darbo ir vidaus tvarkos taisykles.
63. Mokytojų tarybos teisės:
63.1. gauti iš Gimnazijos administracijos visą informaciją apie Gimnazijos veiklą;
63.2. dalyvauti kitų Gimnazijos savivaldos institucijų veikloje.
64. Mokytojų taryba nutraukia veiklą, likvidavus ar reorganizavus Gimnaziją.
65. Gimnazijoje nuolat veikia Gimnazijos mokinių savivaldos institucija – mokinių taryba. Jos narių skaičių ir veiklos kadencijos trukmę nustato Gimnazijos direktorius.
66. Mokinių tarybos nariai yra klasių susirinkimų deleguoti atstovai. Mokinių tarybai vadovauja savivaldos narių atviru balsavimu išrinktas prezidentas.
67. Mokinių tarybos funkcijos:
67.1. inicijuoja ir padeda organizuoti Gimnazijos renginius, akcijas, vykdyti prevencines programas;
67.2. teikia siūlymų dėl ugdymo(si) organizavimo, vaikų neformaliojo švietimo programų plėtros, socialinės ir pilietinės veiklos;
67.3.  dalyvauja rengiant Gimnazijos veiklą reglamentuojančius dokumentus;
67.4. svarsto Gimnazijos direktoriaus teikiamus klausimus, susitaria dėl veiklos organizavimo, deleguoja narius į Gimnazijos tarybą.
68. Klasės taryba – nuolat veikianti klasės mokinių ir tėvų (globėjų, rūpintojų) savivaldos institucija. Ją sudaro trys konkrečios klasės mokiniai, klasės seniūnas, klasės vadovas ir tėvai (globėjai, rūpintojai). Klasės tarybai vadovauja klasės seniūnas. Klasės seniūną renka klasės mokinių susirinkimas. Klasės taryba svarsto mokinių ugdymo(si), elgesio ir kitus su klasės veikla susijusius klausimus.
69. Gimnazijos tėvų (globėjų, rūpintojų) komitetas (toliau – tėvų komitetas) – tėvų (globėjų, rūpintojų) savivaldos institucija, teikianti pasiūlymus Gimnazijos tarybai, Gimnazijos vadovams dėl ugdymo organizavimo tvarkos, mokinių sveikatos, saugumo, laisvalaikio, poilsio ir mitybos ir kt.
70. Tėvų komitetą sudaro iš kiekvienos Gimnazijos klasės deleguoti tėvų (globėjų, rūpintojų) atstovai.
71. Tėvų komitetui vadovauja pirmininkas, išrinktas pirmajame tėvų komiteto susirinkime atviru balsavimu dalyvaujančių narių balsų dauguma, jei dalyvauja ne mažiau kaip du trečdaliai į tėvų komitetą deleguotų atstovų.
72. Tėvų komitetas padeda spręsti mokinių ugdymo(si) organizavimo, elgesio, lankomumo, saugumo užtikrinimo ir kitus mokinių tėvams (globėjams, rūpintojams) aktualius klausimus, deleguoja narius į Gimnazijos tarybą.
73. Skyrių tėvų komitetai – nuolat veikianti tėvų (globėjų, rūpintojų) savivaldos institucija, atstovaujanti skyrius lankančių vaikų ir jų tėvų interesus.
74. Skyrių tėvų komitetą sudaro grupių tėvų deleguoti atstovai, kurie išrenkami kiekvienų mokslo metų pradžioje.
75. Skyrių tėvų komitetų funkcijos:
75.1. teikia siūlymus dėl ugdymo organizavimo, vaikų neformaliojo švietimo plėtros, vaikų sveikatinimo klausimais;
75.2. padeda organizuoti renginius, akcijas;
75.3.  deleguoja narius į Gimnazijos tarybą.
76. Mokinių ugdymo organizavimo, elgesio, lankomumo, saugumo užtikrinimo ir kitais mokinių tėvams (globėjams, rūpintojams) aktualiais klausimais Gimnazijos direktorius gali organizuoti visuotinius mokinių tėvų (globėjų, rūpintojų) susirinkimus, savivaldos institucijų vadovų pasitarimus.
77. Gimnazijos bendruomenės nariai gali dalyvauti Gimnazijos valdyme, burtis į įvairių grupių (mokinių, darbuotojų, tėvų) interesų asociacijas, organizacijas, sąjungas, vykdančias jų narių nustatytus švietimo, kultūros, mokslinio tyrimo plėtotės uždavinius ir funkcijas, numatytas jų veiklos nuostatuose.

VI SKYRIUS
DARBUOTOJŲ PRIĖMIMAS Į DARBĄ, JŲ DARBO APMOKĖJIMO TVARKA IR ATESTACIJA

78. Darbuotojai į Gimnaziją priimami ir atleidžiami iš jos vadovaujantis Lietuvos Respublikos darbo kodeksu, Lietuvos Respublikos švietimo įstatymu, Lietuvos Respublikos Vyriausybės nutarimais ir kitais teisės aktais, reglamentuojančiais darbo santykius. Darbuotojus priima į darbą ir atleidžia iš jo Gimnazijos direktorius.
79. Gimnazijos darbuotojams darbo užmokestis skaičiuojamas vadovaujantis Lietuvos Respublikos darbo kodeksu, Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymu ir kitais teisės aktais.
80. Gimnazijos darbuotojams gali būti mokamos priemokos, premijos, jei yra sutaupytų Gimnazijos darbo užmokesčio fondo lėšų, jei tai neprieštarauja įstatymams ir kitiems teisės aktams.
81. Gimnazijos direktorius, jo pavaduotojai ugdymui, skyrių vedėjai, mokytojai ir pagalbos mokiniui specialistai atestuojasi Lietuvos Respublikos švietimo, mokslo ir sporto ministro nustatyta tvarka ir kitais teisės aktais.
82. Gimnazijos direktorius, jo pavaduotojai ugdymui, skyrių vedėjai, mokytojai ir kiti darbuotojai tobulina kvalifikaciją ir profesines kompetencijas Lietuvos Respublikos įstatymų, Lietuvos Respublikos vyriausybės nutarimų, Lietuvos Respublikos švietimo, mokslo ir sporto ministro įsakymų nustatyta tvarka ir kitais teisės aktais.
83. Gimnazijos direktoriaus, jo pavaduotojų ugdymui, ugdymą organizuojančių skyriaus vedėjų veiklos vertinimas organizuojamas teisės aktų nustatyta tvarka.

VII SKYRIUS
GIMNAZIJOS TURTAS, LĖŠOS, JŲ NAUDOJIMO TVARKA,
FINANSINĖS VEIKLOS KONTROLĖ IR GIMNAZIJOS VEIKLOS PRIEŽIŪRA

84.  Gimnazija valdo patikėjimo teise rajono savivaldybės tarybos perduotą turtą, naudoja ir disponuoja juo pagal įstatymus Kėdainių rajono savivaldybės tarybos sprendimų nustatyta tvarka.
85. Gimnazijos lėšų šaltiniai:
85.1. valstybės biudžeto specialiųjų tikslinių dotacijų rajono savivaldybės biudžetui skirtos lėšos;
85.2. Kėdainių rajono savivaldybės biudžeto lėšos, skiriamos pagal patvirtintas sąmatas;
85.3. pajamos už teikiamas paslaugas;
85.4. pajamos nuomojant Gimnazijos valdomą turtą (autobusą, kompiuterius, patalpas ir kt.);
85.5. fondų, organizacijų, kitų juridinių ir fizinių asmenų dovanotos ar kitaip teisėtais būdais perduotos lėšos, tikslinės paskirties lėšos, savanoriški įnašai, aukojamos lėšos ir materialinės vertybės;
85.6. kitos teisėtu būdu įgytos lėšos.
86. Lėšos naudojamos teisės aktų nustatyta tvarka.
87. Buhalterinę apskaitą organizuoja ir finansinę atskaitomybę tvarko Gimnazijos vyriausiasis buhalteris teisės aktų nustatyta tvarka.
88. Gimnazijos finansinės veiklos kontrolę vykdo Valstybės įgaliotos institucijos ir Kėdainių rajono savivaldybės kontrolieriaus tarnyba teisės aktų nustatyta tvarka. 
89. Valstybinę švietimo veiklos stebėseną ir priežiūrą atlieka Lietuvos Respublikos švietimo, mokslo ir sporto ministerija. Gimnazijos veiklos priežiūrą atlieka Kėdainių rajono savivaldybės vykdomoji institucija teisės aktų nustatyta tvarka. Prireikus pasitelkiami išorės vertintojai.

VIII SKYRIUS
BAIGIAMOSIOS NUOSTATOS

90. Gimnazija turi internetinę svetainę adresu http: www.katkaus.kedainiai.lm.lt/, atitinkančią teisės aktų nustatytus reikalavimus. Svetainėje ir kitose visuomenės informavimo priemonėse, Gimnazijos bendruomenės susirinkimuose teikia informaciją apie Gimnazijoje vykdomas formaliojo ir neformaliojo švietimo programas, jų pasirinkimo galimybes, mokymosi formas ir mokymo proceso organizavimo būdus, priėmimo sąlygas, mokamas paslaugas, elektroninio dienyno tvarkymo nuostatus, mokamas paslaugas, pedagogų kvalifikaciją, laisvą mokytojo pareigybę, svarbiausius Gimnazijos vidaus ir išorinio vertinimo rezultatus, švietimo įstaigos vadovo metų veiklos ataskaitą, Gimnazijos bendruomenės tradicijas, pasiekimus ir kitą su švietimu susijusią informaciją, kurią, vadovaujantis teisės aktais, reikia skelbti viešai.
91. Nuostatai keičiami ir (ar) papildomi Kėdainių rajono savivaldybės tarybos, Gimnazijos tarybos ir (ar) Gimnazijos direktoriaus iniciatyva.
92. Nuostatams, jų pakeitimams ir (ar) papildymams pritaria Gimnazijos taryba, tvirtina Kėdainių rajono savivaldybės taryba.
93. Gimnazija registruojama teisės aktų nustatyta tvarka.
94. Gimnazija reorganizuojama, pertvarkoma, vykdoma Gimnazijos struktūros pertvarka ar likviduojama teisės aktų nustatyta tvarka.
__________________________________________________________

